open-index/open-wikipedia-markdown huggingface dataset:
மாலை (சிற்றிலக்கியம்)

ஒரு பொருள் குறித்து பல செய்யுள்கள் பல பாவகைகள் கொண்டு பாடுவதை **மாலை** என்ற சிற்றிலக்கியம்  என்கிறார்கள். 96 வகை சிற்றிலக்கிய வகைகளில் 28 வகை மாலைகள் உள்ளன.

## மாலை வகைகள்
பின்பகுத்துள்ள 28 மாலை வகைகளில் புலவர்கள் சிற்றிலக்கியங்கள் படைத்துள்ளனர்:
# அங்கமாலை
# அனுராகமாலை
# இரட்டைமணிமாலை
# இணைமணி மாலை
# நவமணிமாலை
# நான்மணிமாலை
# நாமமாலை
# பல்சந்தமாலை
# கலம்பக மாலை
# மணிமாலை
# புகழ்ச்சி மாலை
# பெருமகிழ்ச்சிமாலை
# வருக்கமாலை
# மெய்க்கீர்த்திமாலை
# காப்புமாலை
# வேனில் மாலை
# வசந்தமாலை
# தாரகைமாலை
# உற்பவமாலை
# தானைமாலை
# மும்மணிமாலை
# தண்டகமாலை
# வீரவெட்சிமாலை
# காஞ்சி மாலை 
# நொச்சி மாலை
# உழிஞை மாலை
# தும்பை மாலை
# வாகை மாலை

பகுப்பு:சிற்றிலக்கிய வகைகள்
மீடியாகார்ப்

**மீடியாகார்ப்** என்பது சிங்கப்பூரில் அமைந்துள்ள தொலைக்காட்சி, வானொலி, ஒலி-ஒளிபரப்பும் ஊடக நிறுவனங்களின் குழுமம் ஆகும். இந்த குழுமத்தில் 7 தொலைக்காட்சிகளும், 13 வானொலி சேவைகளும் இயங்குகின்றன. இந்த குழும நிறுவனங்கள் சிங்கப்பூர் அரசுக்குச் சொந்தமான டெமாசெக் ஹோல்டிங்ஸ் என்ற நிறுவனத்திற்குச் சொந்தமானவை.

## இவற்றையும் பார்க்கவும்
*வசந்தம் (சிங்கப்பூர் தொலைக்காட்சி), மீடியாகார்ப் நிறுவனத்திற்குச் சொந்தமானது

பகுப்பு:சிங்கப்பூர்
பகுப்பு:ஊடக வணிக நிறுவனங்கள்

## மேற்கோள்கள்
அங்கயற்கண்ணி மாலை

**அங்கயற்கண்ணி மாலை** என்னும் நூல் உ. வே. சாமிநாதையரால் இயற்றப்பட்டது. கூடல்நகரில் உள்ள அங்கயற்கண்ணி அம்மையின் மீது மாலை என்னும் சிற்றிலக்கிய வகையில் இது எழுதப்பட்டுள்ளது.

## பாவினம்
உ.வே.சா எழுதிய பாடல்களில் 58 கிடைத்திருக்கின்றன. இவை யாவும் தரவு கொச்சகக் கலிப்பாவினால் எழுதப்பட்டுள்ளன.

## மேற்கோள்கள்

பகுப்பு:சிற்றிலக்கியங்கள்
டெமாசெக் ஹோல்டிங்ஸ்

**டெமாசெக் ஹோல்டிங்ஸ்** (Temasek Holdings) என்பது சிங்கப்பூர் அரசுக்குச் சொந்தமான முதலீட்டு நிறுவனம். இந்த நிறுவனம் நிதி, தொலைத்தொடர்பு, ஊடகம், தொழில்நுட்பம், போக்குவரத்து, தொழிற்சாலைகள், வளங்கள் என அனைத்துத் துறைகளிலும் முதலீடுகளைக் கொண்டுள்ளது.

## முதலீடுகள்
இந்த நிறுவனம் உலகின் முதன்மையான பல நிறுவனங்களில் பங்குகளைக் கொண்டுள்ளது. பேங்க் ஆஃப் சீனா, சீனா கன்சுடிரக்சன் பேங்க், ஸ்டேண்டர்டு சேட்டர்டு, சிங்டெல், சிங்கப்பூர் ஏர்லைன்ஸ், மீடியாகார்ப் ஆகியன இவற்றில் சில.
இதன் பங்குகள் பெரும்பாலும் சிங்கப்பூர் நிறுவனங்களிலும், பிற ஆசிய நிறுவனங்களிலும் உள்ளன.

## இணைப்புகள்
* தளம் (ஆங்கிலத்தில்}

பகுப்பு:சிங்கப்பூர்
பகுப்பு:வணிக நிறுவனங்கள்
பகுப்பு:டெமாசெக் ஹோல்டிங்ஸ்

## மேற்கோள்கள்
தி இந்து குழுமம்

**தி இந்து குழுமம்** என்பது சென்னையில் இயங்கும் பதிப்பக நிறுவனம். இதன் முதல் இதழ் தி இந்து நாளேடு ஆகும். பின்னர் பல இதழ்கள் தொடர்ந்து வெளியாகின.

## இதழ்கள்
இந்த குழுமத்திற்குச் சொந்தமான இதழ்கள் கீழே பட்டியலிடப்பட்டுள்ளன.

*தி இந்து (ஆங்கில நாளிதழ்)
*தி இந்து பிசினஸ் லைன்
*ஸ்போர்ட் ஸ்டார
*பிரன்ட்லைன்
*தி இந்து (தமிழ் நாளிதழ்)
*காமதேனு (வார இதழ்)

## இணைப்புகள்
*குழுமத்தின் தளம் (ஆங்கிலத்தில்)

﻿

## மேற்கோள்கள்

பகுப்பு:சென்னை
பகுப்பு:செய்தி நிறுவனங்கள்
பகுப்பு:தி இந்து குழுமம்
மைசூர் பல்கலைக்கழகம்

thumb|ஜெயலக்சுமி விலாசு மாளிகை, மைசூர் பல்கலைக்கழக அருங்காட்சியகம்

**மைசூர்ப் பல்கலைக்கழகம்** (*University of Mysore*) இந்தியாவின் கர்நாடகத்தில் மைசூரில் உள்ள ஓர் பொதுப் பல்கலைக்கழகம் ஆகும். இது அந்நாளின் மைசூர் மகாராஜாவான நான்காம் கிருட்டிணராஜா உடையாரால் 27 சூலை 1916-இ ல் திறந்து வைக்கப்பட்டது. இது இந்தியாவில் உருவக்கப்பட்ட ஆறாவது பல்கலைக்கழகம் என்றும் கர்நாடகாவின் முதல் பல்கலைக்கழகம் என்ற பெயரினையும் பெற்றது.

## அறிமுகம்

மைசூர்ப் பல்கலைக்கழகத்தின் பிரதான வளாகம் ஆனது மைசூரில் அமைந்துள்ளது. இவ்வளாகத்தின் பெயர் மானச கங்கோத்திரி ஆகும். இதன் ஏனைய வளாகங்களில் அருகில் உள்ள ஹாசன், மாண்டியா மாவட்டங்களில் அமைந்துள்ளது. அண்ணளவாக 58, 000 மாணவர்கள் இந்தப் பல்கலைக்கழகத்தில் கல்வி பயில்கின்றனர். 122 இணைக்கப்பட்ட கல்லூரிகளும் 49 அங்கீகரிக்கப்பட்ட ஆய்வுமையங்களும் இதனுடன் உள்ளன. இப்பல்கலைக்கழகமானது பட்டயப்படிப்பு, பட்டப்படிப்பு, பட்டமேற்படிப்புகளுக்கான பாடதிட்டங்களை  கலை, அறிவியலும்  தொழில்நுட்பமும், சட்டம், கல்வி மற்றும் வர்த்தகம் தொடர்பான கற்கை நெறிகளில் வழங்குகின்றது.

## வரலாறு
இது இந்தியாவின் ஆறாவது பழைய பல்கலைக்கழகமாகும். அத்துடன் கர்நாடகத்தில் உள்ள மிகப்பழைய பல்கலைக்கழகமும் இதுவேயாகும். இது 1916 ஆம் ஆண்டு மைசூர் மகாராஜா 6ஆம் கிருஷ்ணராஜ உடையாரால் டாக்டர் ரெட்டி மற்றும் தாமஸ் டென்ஹாம் அவர்களின் ஆலோசனையுடன் தொடங்கப்பட்டது.

## உசாத்துணை

## புற இணைப்புகள்

* பல்கலைக்கழக இணையத்தளம்

பகுப்பு:இந்தியப் பல்கலைக்கழகங்கள்
பகுப்பு:கர்நாடகப் பல்கலைக்கழகங்கள்
பகுப்பு:மைசூர் மாவட்டம்
மதுரை வாயில் காப்புக்களங்கள்

மதுரை மாநகரின் கோட்டை வாயிலைக் கடந்து மாதரி தன் இல்லம் செல்கிறாள். இதனைக் கூறும் சிலப்பதிகாரம் மதுரைக் கோட்டை வாயிலில் இருந்த படைத்தளங்களை அடுக்கிக் கூறுகிறது. 

*மிளை என்னும் காவல்-காடு
*கிடங்கு என்னும் அகழி
*திருட்டுத்தனமாக நுழைபவர்களை எய்து தாக்கும் வில்-பொறி
*திருடர்களைத் தாக்கும் ஊகக் குரங்கு
*கல் வீசித் தாக்கும் கவண்-பொறி
*தண்டிக்கத் தலையில் ஊற்றும் சூடான நெய்
*தண்டிக்கத் தலையில் ஊற்றும் சூடான வெல்லப்பாகு
*இரும்பு வடிக்கும் உலைக்களம்
*வீசித் தாக்கக் வைக்கப்பட்டிருந்த கூடை
*தூக்கு மாட்டும் தூண்டில்
*தொலைவில் இருப்போரை மாட்டி இழுக்கும் தொடக்கு என்னும் தொரட்டு வகை (வாங்கறுவாள்)
*ஆணின் தலை போல் உருவம் கொண்ட அடுப்பு. (தண்டனை வழங்க உயிருடன் எரிக்கும் அடுப்பு)  
*இரண்டு கால்களை இரண்டு கவட்டைகளில் கட்டித் தொங்கவிட்டுத் தண்டனை வழங்கும் கவை
*ஆள் குத்தப்பட நிறுத்திய கழு-மரம்
*அறியாமல் விழுந்து சாகும்படி பொய்யாக அமைக்கப்பட்ட புதைக்குழி
*உள்ளே நுழைந்தவர் வெளியில் வரமுடியாமல் செய்யும் புழைவாயில்
*கோட்டைக் கதவை அடைக்கும் ஐயவித் துலை-மரம்
*கையில் குத்தும் ஊசிகள்
*உசுப்பி விட்டால் தாக்கும் ‘சிரல்’ என்னும் பறவை, பழக்கப்படுத்தப்பட்ட பன்றிகள்
*முரசு
*எழு என்னும் ஈட்டி
*சீப்பு போல் பல்லுள்ள வாள்
*கணைகள் வைத்திருக்கும் கணைய அறை
*அடிக்கும் கோல்
*குந்தம் என்னும் ஈட்டி
*வேல் 
முதலானவும் பிறவும் இருந்தன. 

## அடிக்குறிப்பு

பகுப்பு:நகரவியல்
ஆண்டலை

**ஆண்டலை** என்பது பிணம் தின்னும் ஒருவகை விலங்கு. இதனை **ஆண்தலை** என இக்காலத்தில் எழுதுகின்றனர். இது  போர்க்களத்தில் பிணங்களை தின்னும் என இலக்கியங்களில் காட்டப்பட்டுள்ளது. விரும்பாத ஒருவனை ‘ஆண்தலைக்கு ஈன்ற பறழ்மகன்’ என ஒருத்தி திட்டுகிறாள். மூங்கா, வெருகு என்னும் பூனை, மூவரி, அணில், நாய், பன்றி, புலி, முயல், நரி, ஆகியவற்றின் குட்டிகள் ‘பறழ்’ என அழைக்கப்படும் எனத் தொல்காப்பியம் குறிப்பிடுகிறது. எனவே ஆண்டலை என்பது இத்தகையதோர் விலங்கு எனத் தெரிகிறது. இது பிணம் தின்னும் விலங்கு ஆகும். இதனை ஆண்டலைப் புள் எனவும் கருதுகின்றனர்.

தலையாலங்கானத்துச் செருவென்ற நெடுஞ்செழியன் போர்க்களம் , கரிகாலன் போர்க்களம் , பல்யானைச் செல்கெழு குட்டுவன் போர்க்களம்
பசும் பிசிர் ஒள் அழல் ஆடிய மருங்கின், 
ஆண்டலை வழங்கும் கான் உணங்கு கடு நெறி 
முனை அகன் பெரும் பாழ் ஆக (பதிற்றுப்பத்து 25)  முதலான இடங்களில் ஆண்டலை விலங்கு பிணம் தின்ற செய்தி இலக்கியங்களில் கூறப்பட்டுள்ளன.

குறளன் ஒருவன் காமம் நுகரக் கூனி ஒருத்தியைத் தடுத்து நிறுத்தும்போது அந்தக் குறளனைக் கூனி பிணம் தின்னும் **நரிக்குப் பிறந்த குட்டி** என்னும் கருத்துப்பட **ஆண்டலைக்கு ஈன்ற பறழ்மகன்** எனத் திட்டுகிறாள்.
*மதுரை வாயில் காப்புக்களங்களில் ஒன்று ஆண்டலை அடுப்பு
*புகார் நகரச் சக்கரவாளக் கோட்டத்தில் புலால் உணவை ஆண்டலைகள் உண்டு ஆரவாரம் செய்தனவாம்.

கலிங்கத்துப்பரணியில் காளி கோயிலின் சிறப்பைப் பாடும் 'கோயில் பாடியது' பகுதியில் ஒரு காட்சி வருகிறது. பலிபீடத்தில் அரிந்துவைக்கப்பட்ட, நீண்ட சிகையையுடைய ஆண்மகனின் தலையைத் தன் இனத்தைச் சேர்ந்த பறவை என்று தவறாகக் கருதிய ஆண்டலைப் புள் அருகே வருகிறது. அவ்வாறு ஆண்டலைப் புள் அருகணைய ஆண் தலை அதனை அச்சமூட்டுகிறது.
## அடிக்குறிப்பு

பகுப்பு:விலங்குகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
இருதலைப்புள்

**இருதலைப்புள்**, **சிம்புள்** அல்லது **கண்டபேருண்டப் பறவை** (கன்னடம் ಗಂಡಭೇರುಂಡ), (சமசுகிருதம் भेरुण्ड) என்பது இந்து தொன்மவியல் கூறும் ஒரு பறவை. இது இருதலைப்பாம்பு போல் இரண்டு பக்கம் தலை கொண்ட பறவை. அல்லது இரண்டு தலை கொண்ட ஓருருவப் பறவை. இந்து தொன்மவியல்படி இது மகத்தான மந்திர சக்தியைக் கொண்டது என நம்பப்படுகிறது. இது கர்நாடக மாநில அரசாங்கத்தின் அதிகாரப்பூர்வ சின்னமாக பயன்படுத்தப்படுகிறது, ஏனெனில் இது வலிமையின் அடையாளமாகவும், அழிவு சக்திகளை எதிர்த்து போராடுவதாகவும் நம்பப்படுகிறது. இது பல இந்து கோவில்களில் சிற்பமாக செதுக்கப்பட்டு சிற்ப வடிவமாக உள்ளது.

## விளக்கம்
பொதுவாக இந்தப் பறவைகள் தங்கள் அலகால் யானைகளின் துதிக்கையை பிடித்து தூக்கிக்கொண்டுள்ளது போல் அமைக்கப்பட்டுள்ளன, இது அவற்றின் மகத்தான வலிமையைக் காட்டுவதாக உள்ளன. மதுரையில் கிடைத்த ஒரு பழங்காலக் காசில் அது தன் அலகில் ஒரு பாம்பை வைத்திருப்பதாக உள்ளது. இரண்டு சித்தரிப்புகளிலும் இந்தப் பறவையானது மயிலை ஒத்த நீண்ட வால் இறகுகளைக் கொண்டதாக காட்டுகின்றன, அதே சமயத்தில் இரு வடிவங்களிலும் இரட்டைத் தலைக் கழுகு போன்ற உருவமாக காட்டுகின்றன.

கர்நாடகத்தில் உள்ள பேலூர், சென்னகேசவர் கோயிலில், கண்டபேருண்டப் பறவை "அழிவின் சங்கிலி" காட்சியாக செதுக்கப்பட்டு சித்தரிக்கப்பட்டுள்ளது. ஒரு மான் பெரிய மலைப் பாம்புக்கு இரையாகிறது, இதையொட்டி ஒரு யானை தூக்கி எறியப்படுகிறது. ஒரு சிங்கம் யானையை தாக்குகிறது, சிங்கமும் சரபத்தால் விழுங்கப்படுகிறது. இறுதியாக சரபத்தை கண்டபேருண்டப் பறவை முடிக்கிறது என உள்ளது.

## தமிழ் இலக்கியங்களில்
சங்கநூல்களில் இரண்டு பாடல்கள் இந்தப் பறவையைக் குறிப்பிடுகின்றன. 

தோழி ஒருத்தி தனக்கும் தலைவிக்கும் உள்ள உறவை இருதலைப்புள்ளின் தலைகள் போன்றது என்கிறாள். கணவன் ஒருவன் தனக்கும் தன் மனைவிக்கும் உள்ள உறவை ஓர் உயிர் இரண்டு தலை பெற்றிருப்பது போன்ற உறவு என்கிறான்.

இந்தப் பறவை வடமொழிப் பஞ்சதந்திரக் கதையில் வருகிறது. சுமேரிய முத்திரையிலும் (பொ.ஊ.மு. 1350) அச்சுதராயர் தங்க நாணயத்திலும் (பொ.ஊ. 1530) இந்தப் பறவையின் படம் இரண்டு முயல்களைத் தூக்கிச் செல்வது போன்று உள்ளது.

* சொல்லாட்சி
'இருதலை என்னும் சொல் சங்கநூல்களில் 'இரண்டு பக்கம்' என்னும் பொருளில் பயின்று வருகிறது.

## அடிக்குறிப்பு

பகுப்பு:பறவைகள்
பகுப்பு:இந்து புராணகால உயிரினங்கள்
பகுப்பு:கற்பனை உயிரினங்கள்
புரோகிதர்

**புரோகிதர்** வேத மந்திரங்களை கற்றறிந்தவர். இவரே வேள்வி, குடமுழுக்கு, திருமணம், கருமாதி போன்ற பிறப்பு முதல் இறப்பு வரையிலான அனைத்து இந்து சமயச் சடங்குகள் செய்யும் அந்தணர் ஆவார். ஆனால் புரோகிதர் கோயில்களில் பூசாரியாக பணி செய்ய மாட்டார். வரலாற்றுக் காலத்தில் மன்னருக்கு ஆலோசனைகள் கூறுவதுடன் சோதிடம், வானசாஸ்திரம், சகுனங்கள் பார்த்து கூறுபவர். தீர்த்த புரோகிதர் என்பவர் ஆற்றங்கரைகளில் அமர்ந்து சடங்கு செய்பவர்கள். புரோகிதர்களை பண்டிதர் எனவும் கூறுவர்.

## இதனையும் காண்க
* பண்டிதர்
* பூசாரி
* பட்டர்
* தீட்சிதர்கள்

## மேற்கோள்கள்

பகுப்பு:இந்து சமயம்
பகுப்பு:பிராமணர்
வேத விற்பன்னர்கள்
மைனா (கன்னடத் திரைப்படம்)

:::இதே பெயரில் வெளீயான தமிழ்த் திரைப்படம் பற்றி அறிய, மைனா (திரைப்படம்) கட்டுரையைப் பார்க்கவும்.

**மைனா** என்பது 2013 ஆம் ஆண்டு வெளியான கன்னடத் திரைப்படம். உண்மைக் கதையைப் படமாக எடுத்துள்ளார் இயக்குநர் நாகசங்கர். சேத்தன் குமார், நித்யா மேனன் சரத்குமார், சுகாசினி ஆகியோர் முதன்மை வேடங்களில் நடித்துள்ளனர்.

## பாடல்கள்
ஜாசி கிஃப்ட் என்பவர் பாடல்களுக்கு இசை அமைத்துள்ளார். கவிராஜ், நாகேந்திர பிரசாத் ஆகியோர் பாடல்களை எழுதியுள்ளனர்.

## மேற்கோள்கள்


பகுப்பு:2013 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
ஜாசி கிஃப்ட்

**ஜாசி கிஃப்ட்** (*Jassie Gift*) என்பவர் இந்தியத் திரைப்பட இசையமைப்பாளர் ஆவார். இவர் மலையாளம், கன்னடம், தமிழ் ஆகிய மொழித் திரைப்படங்களுக்கு இசையமைத்துள்ளார். இவர் சில பாடல்களும் பாடியுள்ளார்.

## தனிப்பட்ட வாழ்க்கை
ஜாசி கிஃப்ட் 2012 செப்டம்பர் 12, அன்று  அதுல்யா ஜஸ்ஸியை மணந்தார். அதுல்யா ஜஸ்ஸி கண்ணூர் பல்கலைக்கழகத்தில் தகவல் தொழில்நுட்பத்தின் இயற்பியல் பிரிவில் முனைவர் பட்டம் பெற்றவராவார்.

## பாடிய பாடல்கள்

### தமிழில் பாடியவை
* கேட்டா கொடுக்கிற பூமி இது - சண்டக்கோழி 
* உன்னப் பெத்த ஆத்தா  - கேடி 
* செவ்வானம் சேலை கட்டி சென்றது - மொழி 
* வெயிலோடு விளையாடி - வெயில் 
* அண்டங் காக்கா கொண்டக்காரி - அந்நியன் 
* குண்டு மாங்க தோப்புக்குள்ளே - சச்சின் 
* உந்தன் விழிமுனை - 4 ஸ்டூடண்ட்ஸ்
* லஜ்ஜாவதியே - 4 ஸ்டூடண்ட்ஸ்
* அன்னக்கிளி - 4 ஸ்டூடன்ட்ஸ்
* காட்டு புலி அடிச்சு - பேராண்மை 
* கிளியே கிளியே

## மேற்கோள்கள்

பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1975 பிறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
மாநில நெடுஞ்சாலை 34A (தமிழ்நாடு)

**தமிழ் மாநில நெடுஞ்சாலை 34A** அல்லது **எஸ்.எச்-34A** (SH-34A) என்பது இந்தியாவில் தமிழ்நாடு மாநிலத்தின இராமநாதபுரம் மாவட்டத்தில் உப்பூர் மற்றும் சிவகங்கை மாவட்டத்தில் கோட்டையூர் பகுதிகளை இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது பின்வரும் மாவட்டங்களுள்:
# இராமநாதபுரம் மாவட்டம்: 21.6 கி.மீ.
# சிவகங்கை மாவட்டம்: 15.2 கி.மீ.

## மொத்த தூரம்
இதன் நீளம் மொத்தம் 36.8 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
மாநில நெடுஞ்சாலை 39எ (தமிழ்நாடு)

**தமிழ் மாநில நெடுஞ்சாலை 39A** அல்லது **எஸ்.எச்-39A** (SH-39A) என்பது இந்தியாவில் தமிழ்நாடு மாநிலத்தின திருநெல்வேலி மாவட்டத்தில் தென்காசியில் சுரண்டை வழியாக செங்கோட்டை மற்றும் பாவூர்சத்திரம் என்ற இடங்களை இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது திருநெல்வேலி மாவட்டம்

## மொத்த தூரம்
இதன் நீளம் மொத்தம் 31.2 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
சோனு நிகம்

**சோனு நிகம்** (Sonu Nigam) (பிறப்பு: சூலை 30, 1973)  என்பவர் இந்தியத் திரைப்படப் பாடகர், இசையமைப்பாளர், இசைத் தயாரிப்பாளர், ஒலிப்பதிவாளர், நேரலை நிகழ்த்துநர்,  நடிகரும் ஆவார். இவர் இந்தி மற்றும் கன்னட மொழிப்பாடல்கள் அதிகம் பாடியுள்ளார். இது மட்டுமின்றி , குஜராத்தி, மராத்திய மொழி, துளுவம், ஒடியா மொழி, மைதிலி மொழி , அசாமிய மொழி, வங்காளம், தமிழ், தெலுங்கு,  மலையாளம், , நேபாளி மொழி மற்றும் பல இந்திய மொழிகளிலும் பாடியுள்ளார். இவர் பல முறை சிறந்த பின்னணிப் பாடகருக்கான விருதினைப் பெற்றுள்ளார்.

மேலும் பல இந்திய பாப் பாடல் தொகுதிகளில் இவர் நடித்து, வெளியிட்டுள்ளார். சில திரைப்படங்களிலும் நடித்துள்ளார். அதிக சம்பளம் பெறும் இந்தியப் பாடகர்களில் ஒருவராகத் திகழ்கிறார்.

## ஆரம்பகால வாழ்க்கை, பின்னணி
நிகம் ஹரியானாவில் உள்ள பரீதாபாதுவில் சூலை 30, 1973 இல் பிறந்தார். இவருடைய தந்தை அகம் குமார் நிகம், தாய் சோபா நிகம். இவர் கயஸ்தா வகுப்பைச் சேர்ந்தவர். இவருடைய சகோதரி தீஷா நிகமும் தொழில்முறைப் பாடகராக உள்ளார்.

நிகம் தனது நான்காம் வயதிலிருந்தே பாடத் துவங்கினார். அவர் தனது தந்தையுடன் இனைந்து மேடைகளில் முகமது ரபியின் கியா ஹுவா எனும் பாடலைப் பாடினார். அதிலிருந்தே திருமணம் போன்ற நிகழ்வுகளின் போது தனது தந்தையுடன் சேர்ந்து பாடினார். தனது பதினெட்டாவது வயதில் மும்பை சென்று பாலிவுட் திரைப்படங்களில் பாடல்களைப் பாடினார். குலாம் முஸ்தபா கானிடம் இந்துஸ்தானி இசை பயின்றார்.

மாதுரிமா நிகம் ஷா என்பவரை பெப்ரவரி 15, 2002 இல் திருமணம் செய்தார்.

## இசை தொகுப்புகள், இசை நிகழ்ச்சிகள்

நிகம், காதல் பாடல்கள், சோகப் பாடல்கள் , நாட்டுப்பற்றுள்ள பாடல்களை , குஜராத்தி, மராத்திய மொழி, துளுவம், ஒடியா மொழி, மைதிலி மொழி , அசாமிய மொழி, வங்காளம், தமிழ், தெலுங்கு,  மலையாளம், , நேபாளி மொழி உருது மற்றும் பல இந்திய மொழிகள் உள்ளிட்ட பல மொழிகளில் பாடியுள்ளார். மேலும் பாப் பாடல் தொகுப்பினை இந்தி, கன்னடம், ஒடியா மொழி, பஞ்சாபி மொழி போன்ற பல மொழிகளில் வெளியிட்டுள்ளார். மேலும் இந்து சமயம் மற்றும் முஸ்லிம் போன்ற சமயங்களின்  பக்திப் பாடல்களையும் பாடியுள்ளார். பௌத்தமதப் பாடல் தொகுதிகளையும் வெளியிட்டுள்ளார். மேலும்  வட அமெரிக்கா,ஐரோப்பா, மத்திய கிழக்கு நாடுகள், ஆப்பிரிக்கா,ஆசியா, ஆத்திரேலியா போன்ற பல நாடுகளில்  நடைபெற்ற பாடல் நிகழ்ச்சிகளில் பாடியுள்ளார். 2007 ஆம் ஆண்டில் செப்டம்பர் - அக்டோபர் மாதங்களில் கனடா மற்றும் ஜெர்மனியில் சிம்ப்ளி சோனு எனும் பெயரில் இசை நிகழ்ச்சி நடத்தினார். இந்த நாடுகளில் இசை நிகழ்ச்சி நடத்திய முதல் இந்தியப் பாடகர்  இவர் ஆவார்.

## விருதுகள், அங்கீகாரங்கள்

### 1997
பார்டர் எனும் திரைப்படத்தில் , சந்தேசே ஆதே எனும் பாடலுக்காக ஜீ தொலைக்காட்சி சினிமா விருதுகளில் சிறந்த ஆண் பின்னணிப் பாடகருக்கான விருது பெற்றார். அதே பாடலுக்காக ஆசிர்வாத் விருது மற்றும் சான்சுயி மக்கள் தேர்வு விருதுகளை அதே ஆண்டில் பெற்றார்.

### 2003
தேசிய திரைப்பட விருதுகளில் சிறந்த ஆண் பின்னணிப் பாடகருக்கான விருதை கல் ஹோ எனும் பாடலைப் பாடியதற்காகப் பெற்றார். இதே பாடலுக்காக அப்சரா திரைப்படத் தயாரிப்பாளர்களின் கில்ட் விருது மற்றும் பாலிவுட் இசை விருதுகளையும் பெற்றார். மேலும் பிலிம்பேர் விருதையும் பெற்றார்.

## வெளியிணைப்புகள்

## சான்றுகள்


பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்படப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
ஏர் சீனா

**ஏர் சீனா நிறுவனம்**  (*Air China Limited*, ) ({{zh|s=中国国际航空公司|t=中國國際航空公司|p=, சுருக்கமாக )  சீன மக்கள் குடியரசின் முதன்மை வான்பயணச் சேவையாளரும் தேசிய விமானசேவை நிறுவனமும் ஆகும். இதன் தலைமையகம் பெய்ஜிங்கின் சுன்யீ மாவட்டத்தில் அமைந்துள்ளது.

ஏர் சீனாவின் வான்பயணச் சேவைகள் பெய்ஜிங் தலைநகர் பன்னாட்டு விமான நிலையத்திலிருந்து இயக்கப்படுகின்றன. உலகின்  மிகக் கூடுதலான வானூர்தித்  தொகுதியைக் கொண்ட  நிறுவனங்களில் பத்தாவதாக உள்ளது. கொண்டுசென்ற பயணியர்களின்படியான தரவரிசையில் இதன் முதன்மை போட்டியாளர்களாக உள்ள  சீனா சதர்ன் ஏர்லைன்ஸ், சீனா ஈஸ்டர்ன் ஏர்லைன்ஸ் நிறுவனங்களுக்கு பின்தங்கி உள்ளது.

இந்த நிறுவனத்தின் சின்னமான கலைமயமான பீனிக்சு வடிவத்தை முன்னாள் தேசியத் தலைவரான  டங் சியாவுபிங் உருவாக்கினார். மேலும் பீனிக்சு சின்னம் “VIP” என்பதன் கலைமயமான பெயர்ப்பாக அமைந்துள்ளது. ஏர் சீனா ஸ்டார் அல்லையன்சின் உறுப்பினராகும்.

2010இல் ஏர் சீனா 60 மில்லியன் உள்நாட்டு மற்றும் பன்னாட்டு பயணிகளை ஏற்றிச் செல்கிறது. இதன் நிகர இலாபமாக 12 பில்லியன் யுவான் (USD $1.83 பில்லியன்) ஆக இருந்தது.

## சேருமிடங்கள்

ஏர் சீனாவின் வழித்தடங்கள் அதன் முதன்மை மைய முனையமான பெய்ஜிங் தலைநகர் பன்னாட்டு விமான நிலையத்திலிருந்து ஆசியா முழுமையும்  மத்திய கிழக்கு நாடுகள், மேற்கு ஐரோப்பா, மற்றும் வட அமெரிக்கா வரை பரந்துள்ளது. மேலும் தற்போது இது ஆசிய, ஆத்திரேலிய மற்றும் ஐரோப்பாவில் குறிப்பிடத்தக்க அளவிலான இடங்களுக்கு சேவை புரிகிறது.

2006ஆம் ஆண்டில் திசம்பர் 10 முதல் தென் அமெரிக்க சேருமிடங்களுக்கும் சேவை வழங்கத் தொடங்கி உள்ளது. மத்ரித் வழியாக குவாருலோசு பன்னாட்டு வானூர்தி நிலையத்திற்கு ஏர் சீனா இயக்கும் வான்வழித் தடமே இந்த நிறுவனம் இயக்கும் மிக நீண்ட நேரடி சேவை ஆகும்.

## மேற்சான்றுகள்

## வெளி இணைப்புகள்

*
*Beijing Airlines/Air China Business Jet  
*Air China Inner Mongolia Division  

### நிறுவன நிலவரங்கள்
*Company profile Reuters
*Company profile Google Finance
*Company profile யாகூ! நிதி

பகுப்பு:விமானசேவை நிறுவனங்கள்
பகுப்பு:சீன நிறுவனங்கள்
பி (நிரலாக்க மொழி)

**பி** (ஆங்கிலம்:*B*) பெல் ஆய்வகத்தில் உருவாக்கப்பட்ட ஒரு கணினி நிரலாக்க மொழியாகும்.  கென் தாம்ப்சன், சி நிரலாக்க மொழியை உருவாக்கிய தென்னிசு இரிட்சியின் உதவியுடன் 1969-ல் இதை உருவாக்கினார்.  1970-ல் அதே ஆய்வுக்கூடத்தில் சி மொழி உருவாக்கப்பட்ட பிறகு இதன் பயன்பாடு குறைந்து தற்போது முற்றாக அற்றுவிட்டது.

## மேற்கோள்கள்

பகுப்பு:நிரல் மொழிகள்
மாநில நெடுஞ்சாலை 49எ (தமிழ்நாடு)

**தமிழ் மாநில நெடுஞ்சாலை 49A** அல்லது **எஸ்.எச்-49A** (SH-49A) என்பது இந்தியாவில் தமிழ்நாடு மாநிலத்தின சென்னையையும் மாமல்லபுரத்தினையும் இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது 2 மாவட்டங்களில்:
# சென்னை மாவட்டம்: 13.9 கி.மீ.
# காஞ்சிபுரம் மாவட்டம்: 29.8 கி.மீ.

## மொத்த தூரம்
இதன் நீளம் மொத்தம் 43.7 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
மாநில நெடுஞ்சாலை 50எ (தமிழ்நாடு)

**தமிழ் மாநில நெடுஞ்சாலை 50A** அல்லது **எஸ்.எச்-50A** (SH-50A) என்பது இந்தியாவில் தமிழ்நாடு மாநிலத்தின திருவள்ளூர் மாவட்டத்தில் கொரட்டூர் மற்றும் பெரியபாளையம் பகுதிகளை திண்ணனூர் வழியாக இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது திருவள்ளூர் மாவட்டம் ஆகும்.

## மொத்த தூரம்
இதன் நீளம் மொத்தம் 28.2 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
மாநில நெடுஞ்சாலை 58A (தமிழ்நாடு)

**தமிழ் மாநில நெடுஞ்சாலை 58A** அல்லது **எஸ்.எச்-58A** (SH-58A) என்பது இந்தியாவில் தமிழ்நாடு மாநிலத்தின காஞ்சிபுரம் மாவட்டத்தில் காஞ்சிபுரம் மற்றும் சூரப்பன், செங்கல்பட்டு பகுதிகளை இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது காஞ்சிபுரம் மாவட்டம் ஆகும்.

## மொத்த தூரம்
இதன் மொத்தம் நீளம் 5.4 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
மாநில நெடுஞ்சாலை 60A (தமிழ்நாடு)

**தமிழ் மாநில நெடுஞ்சாலை 60A** அல்லது **எஸ்.எச் 60A** (SH 60A) என்பது இந்தியாவில் தமிழ்நாடு மாநிலத்தின தர்மபுரி மாவட்டத்தில் தர்மபுரி மற்றும் அரூர் என்னும் பகுதிகளை மொரப்பூர் வழியாக இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது தர்மபுரி மாவட்டம் ஆகும்.

## மொத்த தூரம்
இதன் நீளம் மொத்தம் 37.6 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
உச்சைச்சிரவம்

இந்து தொன்மவியலின் அடிப்படையில் **உச்சைச்சிரவம்** என்பது ஏழு தலைகளை கொண்ட பறக்கும் சக்தி பெற்ற வெள்ளை குதிரையாகும். அமிர்தத்திற்காக தேவர்களும், அசுரர்களும் பாற்கடலை கடையும் பொழுது தோன்றிய உயிரனங்களில் இந்த வெள்ளைக் குதிரையும் ஒன்றாகும். 

இக்குதிரையானது மற்ற குதிரைகளுக்கு அரசனாகவும், சிறந்ததாகவும் கருதப்படுகிறது.

சௌர மதக் கடவுளான சூரியனின் வாகனமாக அறியப்படும் இக்குதிரை, தேவர்களின் தலைவனான இந்திரனுடைய வாகனம் என்றும், அசுரர்களின் தலைவனான மகாபலியின் வாகனம் என்றும் இக்குதிரை கருதப்படுகிறது.

 
மகாபாரதம், இராமயணம் போன்ற இதிகாசங்களிலும், கூர்ம புராணம், விஷ்ணு புராணம், வாயு புராணம் போன்றவற்றிலும் இந்தக் குதிரையைப் பற்றிய குறிப்புகள் உள்ளன.

காசியப முனிவரின் இரு மனைவர்களுக்கும் தீராத பகை இருந்தது. கத்துருவும், விநதையும் வானில் சென்ற தேவலோக குதிரையான உச்சைச்சிரவத்தினைக் கண்டார்கள். அதன் வாலின் நிறம் வெண்மை. கருமை என சண்டையிட்டுக் கொண்டனர். வெண் குதிரையான உச்சைச்சிரவத்தின் வாலில் கத்துருவின் புதல்வர்களான நாகங்களை அமர்ந்து கருப்பாக தோன்றச் செய்து வெற்றி பெற்றனர். 

அதனால் கருடனும், அவர் தாயும் நாகங்களின் தாயான கத்துருவிடம் அடிமையாக இருந்தனர். அவர்களை விடுவிக்க கருடன் அமுதக்கலசத்தினை எடுத்துவந்து அடிமைதனத்திலிருந்து விடுபட்டார்.

## கருவி நூல்
மச்ச புராணம்

## ஆதாரங்கள்


## வெளி இணைப்புகள்

பகுப்பு:இந்து புராணகால உயிரினங்கள்
பகுப்பு:தொன்மவியல் குதிரைகள்
பென் ஸ்டில்லர்

**பென் ஸ்டில்லர்** (இயற்பெயர்: பெஞ்சமின் எட்வார்ட் ஸ்டில்லர் Benjamin Edward "Ben" Stiller; பிறப்பு: 30 நவம்பர் 1965) என்பவர் அமேரிக்க நடிகர், திரைக்கதை எழுத்தாளர், நகைச்சுவை நடிகர், இயக்குநர் மற்றும் தயாரிப்பாளர் ஆவார். இவரின் பெற்றோர் புகழ்பெற்ற நகைச்சுவை நடிகர்களான ஜெர்ரி ஸ்டில்லர் மற்றும் ஆன் மியாரா.

## உசாத்துணை

பகுப்பு:அமெரிக்க ஆண் திரைப்பட நடிகர்கள்
பகுப்பு:1965 பிறப்புகள்
பகுப்பு:அமெரிக்கத் திரைப்பட இயக்குநர்கள்
பகுப்பு:நகைச்சுவையாளர்கள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
ஊட்டவுணவியல்

**ஊட்டவுணவியல்** அல்லது **ஊட்டச் சத்துணவியல்** என்பது இளங்கலை (3 ஆண்டுகள்) மற்றும் முதுகலை (2 ஆண்டுகள்) பட்டப்படிப்பாகும். மனிதருக்கு சரியான ஊட்டச்சத்து தேவையாதலால் இவ்வகை கல்வி பிரபலமாக உள்ளது. இதனை மருத்துவக்கல்வியில் படித்தாலும் சிறப்பான பயிற்சியளித்து ஊட்டச்சத்து நிபுனர்களை உருவாக்குவதே இக்கல்வியின் நோக்கமாகும்.

## பாட அமைப்பு
# ஆரோக்கியமாக உண்பது
# ஆரோக்கிய உண்ணும் பிரமிட்
# எந்தெந்த உணவுகளில் ஊட்டச்சத்தின் அளவுகோள்கள் உள்ளன
# ஊட்டச்சத்துகளின் குறைபாட்டால் எவ்வகை நோய்கள் வரும்
# ஊட்டச்சத்துகளின் மிகுதியால் எவ்வகை நோய்கள் வரும்
# ஊட்டச்சத்து குறைபாடு அல்லது மிகுதியால் உண்டாகும் நோய்களுக்கான சிகிச்சைகள்

## மேற்கொண்டு படிக்க

* கர்லே, எஸ்., மற்றும் மார்க் (1990). *தி நேச்சுரல் கைட் டு குட் ஹெல்த்* , லஃபாயேட், லூசியானா, சுப்ரீம் பப்ளிஷிங்
* 
* 
* 
* 

## வெளிப்புற இணைப்புகள்
* டயட், நியூட்ரிஷன் அண்ட் தி பிரிவென்ஷன் ஆஃப் க்ரோனிக் டிஸீஸஸ்; ஒரு உலக சுகாதார நிறுவன/எஃப்ஏஓ நிபுணத்துவ ஆலோசனை (2003) கூட்டு. 
* அமெரிக்க விவசாயத் துறை (யுஎஸ்டிஏ) தொடர்ந்து கேள்விகள் கேட்டுக்கொண்டிருக்கிறது 
* ஊட்டச்சத்துக்களின் ஊட்டச்சத்துக் காரணிகள் மற்றும் உணவு மூலாதாரங்கள், யுஎஸ்டிஏ தேசிய ஊட்டச்சத்து தரவுத்தள வெளியீடு, முழுமையான ஊட்டச்சத்து பதிப்பு 
* ஊட்டச்சத்து தகுதி மதிப்பீடு மற்றும் பகுப்பாய்வு - எஃப்ஏஒவிலிருந்து இ-லேர்னிங் 
* ஊட்டச்சத்து ஆலோசகர்கள் சர்வதேச அமைப்பு
* ஊட்டச்சத்து குறித்த அமெரிக்காவின் சட்ட ஆணையம் - ஆங்கிலம், பிரெஞ்சு மற்றும் போர்ச்சுக்கல்
* சுகாதாரம்-ஐரோப்பிய யூனியன் நுழைவாயில்  ஊட்டச்சத்து

பகுப்பு:பயன்பாட்டு அறிவியல்கள்
பகுப்பு:உணவு அறிவியல்
பகுப்பு:சுகாதாரம்
பகுப்பு:சுகாதார அறிவியல்கள்
பகுப்பு:வீ்ட்டுப் பொருளாதாரம்
பகுப்பு:ஊட்டச்சத்து
பகுப்பு:சுய-பராமரிப்பு
முன்றுறை அரையனார்

**முன்றுறையரையனார்** (முன்றுறை அரையனார்) என்பவர் கி.பி. 301 - 400 இடையில் வாழ்ந்த ஒரு சங்கத்தமிழ்ப் புலவராவார். இவர் இயற்றிய நூல் பழமொழி நானூறு. முன்றுறை அரையனார் என்பதை முன் + துறை (துறை இங்கு படித்துரையினைக் குறிக்கும்) + அரையனார் எனப்பொருள் கொள்ள வேண்டும்.

## சமயம்
இவரது நூலின் தற்சிறப்பு பாயிரத்தின் மூலம் இவர் சமணத்தை சார்ந்தவர் என அறியப்படுகிறது.

: "*பிண்டியின் நீழல் பெருமான் அடிவணங்கிப்
: *பண்டைப் பழமொழி நானூறும் - கொண்டினிதா
: *முன்றுறை மன்னவன் நான்கடியும் செய்தமைத்தான்
: *இன்றுறை வெண்பா இவை."* - ([[பழமொழி நானூறு]] - தற்சிறப்பு பாயிரம்)

*'செய்யுளின் பொருள்:''' அசோக மரத்து நிழலில் எழுந்தருளியிருக்கும் அருகக் கடவுளின் திருவடிகளைத் தொழுது, பழைய பழமொழிகள் நானூறும் தழுவி முன்றுறை மன்னர், இனிய பொருள்கள் அமைந்த நான்கடி வெண்பாக்களாகிய நூற்பாக்களின் மூலம் சுவைதோன்ற அமைத்தார்.

பிண்டியின் (அசோக மரத்து) நிழலில் வாழும் அருகப் பெருமானை வணங்குவதால் ஆசிரியர் சமண சமயத்தவர் என்பது தெளிவாகிறது.

## உசாத்துணை

பகுப்பு:பதினெண்கீழ்க்கணக்கு நூல்கள்
பகுப்பு:தமிழ்ப் பழமொழி நூல்கள்
பகுப்பு:சங்கப் புலவர்கள்
பகுப்பு:தமிழ் இலக்கியம்
பகுப்பு:தமிழ் எழுத்தாளர்கள்
ஆலகாலம்

**ஆலகாலம்** (*Halahala*) என்பது இந்து தொன்மவியலின் அடிப்படையில் மிகவும் கொடிய விசமாகும். இந்த விசமானது அமுதம் வேண்டி அசுரர்களும், தேவர்களும் பாற்கடலை கடையும் பொழுது, கயிறாக பயன்படுத்தப்பட்ட வாசுகி பாம்பு வலி தாங்காமல் கக்கிய விசமாகும்.

இந்த விசம் உலகில் உள்ள உயிர்கள் அனைத்தையும் அழிக்க வல்லதாகவும், அதனால் சிவபெருமான் அதை உண்டதாகவும் புராணங்கள் கூறுகின்றன. அவ்வாறு சிவபெருமான் ஆலகாலத்தினை அருந்திய போது, அது வயிற்றுக்குள் செல்லாமல் இருக்க உமையம்மை சிவபெருமான் கழுத்தினை பிடித்தாகவும், அதனால் விசம் கண்டத்திலேயே தங்கி நீல நிறமாக கண்டம் ஆகியதாகவும் புராணம் சொல்கிறது.

ஆலகாலம் அசுரர்களையும், தேவர்களையும், முனிவர்களையும் துரத்தி வந்த காலத்தினை பிரதோச காலம் என்று சைவர்கள் கூறுகின்றனர். இந்நிகழ்வு சனிக்கிழமையன்று நிகழ்ந்ததால் சனி பிரதோசம் வெகு சிறப்பான நாளாக கருதப்படுகிறது.

## காண்க
* பிரதோசம்
* நீல கண்டர்

## கருவி நூல்
மச்ச புராணம்

## மேற்கோள்கள்

## வெளி இணைப்புகள்

பகுப்பு:இந்து தொன்மவியல்
கூப்பர் வில்லியம்ஸ்

**கூப்பர் வில்லியம்ஸ்** என்பவர் பிரிட்டனைச் சேர்ந்த கலைஞர். இவர் இங்கிலாந்தில் உள்ள எஸெக்ஸ் என்ற பகுதியில் பிறந்தவர். இவரின் தந்தை அரசின் கடற்படையில் முதன்மை அதிகாரியாகப் பணியாற்றினார். இவர் 1784 ஆம் ஆண்டில் பிரான்சில் இருந்தார். பின்னர், கேம்பிரிச்சில் உள்ள இம்மானுவேல் கல்லூரியில் பயின்றார்.

thumbnail|எல் பர்கும் ஹைஃபாவும்
thumbnail|பாறை ஓவியம்

## சான்றுகள்

## இணைப்புகள்

பகுப்பு:1762 பிறப்புகள்
பகுப்பு:1816 இறப்புகள்
பகுப்பு:பிரித்தானிய ஓவியர்கள்
ஜிப்ரால்டர் கல்லூரி

**ஜிப்ரால்டர் கல்லூரி** என்பது பிரித்தானியரின் ஆட்சிக்கு உட்பட்ட ஜிப்ரால்டர் நாட்டில் அமைந்துள்ள கல்லூரி. இது பதின்வயதைத் தாண்டியவருக்கு கல்வி கற்பிப்பதை முதன்மை நோக்காகக் கொண்டுள்ளது. இங்கு இருபாலரும் கல்வி பயில்கின்றனர். இதை ஜிப்ரால்டர் அரசு நிர்வகிக்கிறது. முதலில் பொதுக் கல்லூரியாக இருந்து, பின்னர் தொழில்நுட்பக் கல்லூரியாக மாற்றப்பட்டதுனிது ஜிப்ரால்டரின் தெற்கு பேஸ்டன் பகுதியில் அமைந்துள்ளது.
இதை 1985 முதலே ஜிப்ரால்டர் அரசு நடத்துகிறது. 1949 ஆம் ஆண்டில் உருவாக்கப்பட்ட தொழில் நுட்பப் பள்ளி, பின்னர் கல்லூரியாக மாற்றப்பட்டது. 
இதன் முதல்வராகப் பணியாற்றிய க்ளீவ் பெல்டிரான் என்பவர், ஜிப்ரால்டர் அரசின் கல்வித் துறை அமைச்சராக பணிபுரிந்தவர்.

## மேற்கோள்கள்

பகுப்பு:ஜிப்ரால்டர்
பகுப்பு:பல்கலைக்கழகங்களும் கல்லூரிகளும்
சார்லஸ் புரூசன்

**சார்லஸ் ஆர்தர் புரூசன்** என்பவர் ஜிப்ரால்டர் நாட்டு அரசியல்வாதி. 2011 ஆம் ஆண்டுத் தேர்தலில் வெற்றி பெற்று அரசின் வீட்டுவசதித்துறை அமைச்சராகப் பதவியேற்றார். நகர கவுன்சிலருக்கு மகனாகப் பிறந்தார். இவர் கிறித்தவத்தில் ஈடுபாடு கொண்டு உரோம கத்தோலிக்கப் பாதிரியாராகவும் விளங்கினார். உடல்நலக் குறைவால் ஏப்ரல் 13, 2013 அன்று இறந்தார்.

பகுப்பு:அரசியல்வாதிகள்
பகுப்பு:1938 பிறப்புகள்
பகுப்பு:2013 இறப்புகள்
இசுடார் அலையன்சு

**இசுடார் அல்லையன்ஸ் ** (*Star Alliance*, அல்லது தமிழில்  **இசுடார் கூட்டணி**)  உலகின் முதலாவதும் உலகளாவிய மிகப்பெரும்  வான்போக்குவரத்து கூட்டணியும் ஆகும். இதன் தலைமை அலுவலகம் செருமனியின் பிராங்க்ஃபுர்ட்டில் அமைந்துள்ளது. 1997இல் நிறுவப்பட்ட இந்தக் கூட்டணியின் பெயரும் சின்னமும் இதன் ஐந்து நிறுவன வான்போக்குவரத்து நிறுவனங்களான  இசுகாண்டிநேவிய வான் போக்குவரத்து நிறுவனம், தாய் பன்னாட்டு ஏர்வேசு, ஏர் கனடா, லுஃப்தான்சா, மற்றும் யுனைடைடு ஏர்லைன்சு ஆகியவற்றை குறிக்கிறது. விரைவாக  வளர்ந்துவரும் இந்தக் கூட்டணியில் தற்போது 28 உறுப்பினர்கள் உள்ளனர். நாளும்  21,100ஐ விடக்கூடிய  புறப்பாடுகளைக் இயக்குகிறது. 194 நாடுகளில் உள்ள 1329 நிலையங்களுக்கு கொண்டு சேர்க்கிறது. ஆண்டுக்கு 678.5 மில்லியன் பயணிகள் பயணிக்கின்றனர்.

## மேற்சான்றுகள்

## வெளி இணைப்புகள்
* இசுடார் கூட்டணி அலுவல்முறை வலைத்தளம்
* 
* Photos of aircraft in Star Alliance livery

பகுப்பு:விமானசேவை நிறுவனங்கள்
மாநில நெடுஞ்சாலை 71எ (தமிழ்நாடு)

**தமிழ் மாநில நெடுஞ்சாலை 71A** அல்லது **எஸ்.எச்-71A** (SH-71A) என்பது இந்தியாவில் தமிழ்நாடு மாநிலத்தின திருச்சி மாவட்டத்தில் மணப்பாறை மற்றும் துவரங்குறிச்சி பகுதிகளை இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது திருச்சி மாவட்டம் ஆகும்.

## மொத்த தூரம்
இதன் நீளம் மொத்தம் 28.0 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்

பகுப்பு:திருச்சிராப்பள்ளி மாவட்டம்
மலேசிய நேரம்

**மலேசிய நேரம்** அல்லது **மலேசிய சீர் நேரம்** (), () என்பது மலேசியா முழுவதும் கடைப்பிடிக்கப்படும் ஒரு நேர முறைமையாகும். இந்த நேர வலயம், கிரீன்விச் துள்ளிய நேரத்திற்கு () **+07:30** மணி நேரம் முன்னதாக அமைகின்றது. கோலாலம்பூரில் முன்பு உள்நாட்டு நேரமாக *GMT+06:46:48* என இருந்தது. 1880ஆம் ஆண்டு வரை இந்த நேரப் பயன்பாடு அமலில் இருந்து வந்தது. அதன் பின்னர் சிங்கப்பூரின் *GMT+06:55:24* உள்நாட்டு நேரம் பயன்படுத்தப்பட்டது.

இரண்டாம் உலகப்போருக்குப் பின்னர், 1963 செப்டம்பர் 16ஆம் தேதி வரையில், பிரித்தானிய மலாயா சீர் நேரம் () என்று அழைக்கப்பட்டது. அந்தப் பிரித்தானிய மலாயா சீர் நேரம், கிரீன்விச் துள்ளிய நேரத்திற்கு **+07:30** முன்னதாக அமைந்து இருந்தது.

1981 டிசம்பர் 31ஆம் தேதி, இரவு 11.30க்கு *(2330 hrs local time)*, தீபகற்ப மலேசியாவைச் சேர்ந்த மக்கள் மட்டும், தங்களின் கடிகார நேரத்தை 12.00க்கு *(00:00 hrs local time)* முன்னதாக வைத்து சரி செய்து கொண்டார்கள். கிழக்கு மலேசியாவில் அமலில் இருந்த *UTC+08:00* உள்நாட்டு நேர வலயத்திற்கு சரி சமமாக மலேசியா முழுவதும் நேரம் சரி செய்யப்பட்டது.

இந்தப் புதிய நடைமுறை வருவதற்கு முன்னர், இந்தியாவிற்கும் மேற்கு மலேசியாவிற்கும் நேர இடைவெளி 2 மணி நேரமாக இருந்தது. 1982 ஜனவரி 1லிருந்து நேர இடைவெளி முப்பது நிமிடங்கள் அதிகரிக்கப்பட்டு 2 1/2 மணி நேரமாக மாறியது.

## வரலாறு
1981 டிசம்பர் 31ஆம் தேதி, தீபகற்ப மலேசியாவைச் சேர்ந்த மக்கள், தங்களின் கடிகார நேரத்தை 30 நிமிடங்கள் முன்னதாக வைத்து சரி செய்ய வெண்டும் என அரசாங்கம் கேட்டுக் கொண்டது. மலேசியாவில் 80 விழுக்காட்டு மக்கள் மேற்கு மலேசியாவில் வாழ்கின்றனர். அதனால், அரசாங்கத்தின் அந்தப் புதிய அறிவிப்பை வழக்கத்திற்கு மாறானதாகப் பலர் கருதினர்.

இருப்பினும், 1982 ஜனவரி 1லிருந்து நேர இடைவெளி முப்பது நிமிடங்களுக்கு கூட்டி வைக்கப்பட்டது. மேற்கு மலேசியாவில் 1982 ஜனவரி 1 நாள் காலை மணி **6.00** என்பது **6.30** என அதிகாரப்பூர்வமாக மாற்றம் கண்டது.

### [[தீபகற்ப மலேசியா]] நேரம்

### [[கிழக்கு மலேசியா]] நேரம்

## வெளி இணைப்புகள்
* Malaysian Standard Time  (Official site)
* Time Zones in Malaysia

பகுப்பு:மலேசியா
பகுப்பு:நேர வலயங்கள்
பகுப்பு:நாடு வாரியாக நேர வலயங்கள்
மாநில நெடுஞ்சாலை 72எ (தமிழ்நாடு)

தமிழ்நாடு **மாநில நெடுஞ்சாலை 72A** அல்லது **எஸ்.எச்-72A** (SH-72A) என்பது இந்தியாவில் தமிழ்நாடு மாநிலத்தின மதுரை மாவட்டத்தில் அழகர்கோயில் வழியாக மதுரை மற்றும் மேலூர் சாலையை இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது மதுரை மாவட்டம் ஆகும்.

## மொத்த தூரம்
இதன் நீளம் மொத்தம் 33.2 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
மாநில நெடுஞ்சாலை 79எ (தமிழ்நாடு)

**தமிழ் மாநில நெடுஞ்சாலை 79A** அல்லது **எஸ்.எச்-79A** (SH-79A) என்பது இந்தியாவில் தமிழ்நாடு மாநிலத்தின் சேலம் மாவட்டத்தில் சங்கரி என்னும் பகுதியை  நாமக்கல் மாவட்டத்தில் பள்ளிப்பாளையம் என்னும் பகுதியோடு இணைக்கும் நெடுஞ்சாலையாகும்.

## மாவட்டம்
இந்த சாலை இருப்பது பின்வரும் 2 மாவட்டங்களில்:
# சேலம் மாவட்டம்: 4.2 கி.மீ
# நாமக்கல் மாவட்டம்: 11.5 கி.மீ

## மொத்த தூரம்
இதன் நீளம் மொத்தம் 15.7 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
மாநில நெடுஞ்சாலை 84எ (தமிழ்நாடு)

**தமிழ் மாநில நெடுஞ்சாலை 84ஏ** அல்லது **எஸ்.எச்-84ஏ** (SH-84A) என்பது இந்தியாவில் தமிழ்நாடு மாநிலத்தின் ஈரோடு மாவட்டத்தில் ஈரோடு மற்றும் திருப்பூர் மாவட்டத்தில்  மூலனூர் சாலையை இணைக்கும் நெடுஞ்சாலையாகும். இது முத்தூர், வெள்ளக்கோயில் மற்றும் புதுப்பை வழியாக செல்கிறது.

## மாவட்டம்
இந்த சாலை இருப்பது பின்வரும் 2 மாவட்டங்களில்:
# ஈரோடு மாவட்டம்: 28.0 கி.மீ
# திருப்பூர் மாவட்டம்: 33.6 கி.மீ

## மொத்த தூரம்
இதன் நீளம் மொத்தம் 61.6 கிலோமீட்டர்கள்.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்

## உசாத்துணை

* நெடுஞ்சாலைகள் துறை, தமிழ்நாடு 

## வெளியிணைப்புகள்
சீனா ஏர்லைன்ஸ்

**சீனா ஏர்லைன்சு** (*China Airlines*) தைவானின் முதன்மையானதும் மிகப்பெரியதுமான வான்வழிப் போக்குவரத்து நிறுவனம் ஆகும். இதன் முதன்மை முனைய மையம் தாவோயுவான் பன்னாட்டு வானூர்தி நிலையத்தில் அமைந்துள்ளது. இது 11,154 பணியாளர்களைக் கொண்டுள்ளது. உலகின் 90க்கும் மேற்பட்ட நாடுகளுக்கு பயணிகளையும் சரக்குகளையும் ஏற்றிச் செல்கிறது. இதன் கிளை நிறுவனமான மந்தாரின் ஏர்லைன்சு வட்டாரச் சேவையாக சீனாவிலும் ஆசியாவிலும் உள்ள சேரிடங்களுக்கு சேவை வழங்குகிறது.

## மேற்கோள்கள்


பகுப்பு:விமானசேவை நிறுவனங்கள்
பகுப்பு:தைவான்
பகுப்பு:தைவானின் வானூர்தி நிறுவனங்கள்
சீன தேசிய வான்பயண நிறுவனம்

**சீன தேசிய வான்பயண நிறுவனம் ** (*China National Aviation Corporation*, **CNAC**) சீன மக்கள் குடியரசிற்கு முற்றிலும் உடமையான அரசு வான்பயண வணிக அமைப்பு *சீன தேசிய வான்பயண  சார்புவைப்பு* நிறுவனத்தின் கிளை நிறுவனமாகும்.  இந்தநிறுவனம்  ஏர் சீனா மற்றும் ஏர் மக்காவு நிறுவனங்களில் பெரும்பான்மையான பங்குகளுக்கு உரிமையாளராக உள்ளது.  1949ஆம் ஆண்டில் சீன மக்கள் குடியரசு அமைக்கப்படுவதற்கு முன்னதாக இதுவே சீனக் குடியரசின் முதன்மை வான்வழிப் போக்குவரத்து நிறுவனமாக விளங்கியது.

பகுப்பு:விமானசேவை நிறுவனங்கள்
பகுப்பு:சீன நிறுவனங்கள்
பர்ஃபி!

99px|thumbnail|வலது
**பர்ஃபி!** (Barfi!) என்பது 2012 ஆம் ஆண்டு வெளியான இந்தித் திரைப்படம். இப்படத்திற்கு திரைக்கதை எழுதி, இயக்கி, தயாரித்தவர் அனுராக் பாசு, இத்திரைப்படத்தில் ரன்பீர் கபூர், பிரியங்கா சோப்ரா, இலியானா ஆகியோர் முதன்மை வேடங்களில் நடித்துள்ளனர். சிறந்த வெளிநாட்டுத் திரைப்படம் என்பதற்கு இந்திய அரசு பரிந்துரைத்த திரைப்படங்களில் இதுவும் ஒன்று. இத்திரைப்படம் பல்வேறு விருதுகளை வென்றுள்ளது. டார்ஜிலிங் நகரத்தில் படப்பிடிப்பு நடந்தது. இது நகைச்சுவையான திரைப்படம் ஆகும்.

## கதைச்சுருக்கம்
பர்பி(ரன்பீர் கபூர்) காது கேளாத, வாய் பேச முடியாத ஒரு அழகு இளைஞன். இயற்கை தனது அழகையெல்லாம் கொட்டி வரைந்திருக்கும் மலை முகடுகளில் ஒன்றான டார்ஜிலிங்கில் வசிக்கிறான். தந்தைக்கு ஏற்படும் வேலை மாற்றல் காரணமாக, டார்ஜிலிங் வரும் சுருதியை (இலியானா ) கண்டவுடன் காதல் கொள்கிறான். சுருதி ஏற்கனவே திருமணம் நிச்சயிக்கப்பட்டவள் என்று தெரிந்தும் காதலிக்கிறான். பர்பியின் சாகசங்கள், குறும்பு கொண்ட விளையாட்டுத்தனம் சுருதியை வெகுவாக கவர்கின்றன. அவளும் பர்பியை விரும்புகிறாள்.

விஷயம், சுருதியின் அம்மாவுக்கு தெரியவர, தனது பழைய காதல் அனுபவத்தை அறிவுரையாக சொல்லி, சுருதியின் மனதை மாற்றுகிறாள். அவளுக்கு நிச்சயம் செய்யப்பட்ட மணமகனையே மணம் முடித்து, கொல்கத்தா செல்கிறாள் சுருதி. காதலில் தோற்று விரக்தியுடன் இருக்கும் பர்பியின் தந்தைக்கு சிறுநீரகம் பழுதடைகிறது. ரண சிகிச்சைக்கு பணம் தேடி அலையும் பர்பி, தனது சிறுவயது பணக்காரத் தோழியான, ஆட்டிச பாதிப்புக் கொண்ட ஜில்மில்லை(பிரியங்கா சோப்ரா) கடத்திச் சென்று பணம் பறிக்க திட்டமிடுகிறான். இதில் நடக்கும் குளறுபடிக்கு நடுவில், ஜில்மில்லுக்கு தன் மேல் உள்ள பாசத்தை அறிந்து, அவளை பர்பி நேசிக்க தொடங்குகிறான். டார்ஜிலிங் காவல் அதிகாரி(சௌரப் சுக்லா) இருவரையும் தேடத் துவங்க, ஜில்மில்லும், பர்பியும் கொல்கத்தா வர நேர்கிறது.

தற்செயலாக, கொல்கத்தாவில்  தான் வேலை செய்யும் இடத்தில் பொருள்கள் வாங்க வரும் சுருதியை பர்பி பார்க்க நேர்கிறது. அவளை தன் வீட்டிற்கு அழைத்துச் சென்று, ஜில்மில்லை அறிமுகம் செய்து வைக்கிறான். ஒருநாள், மூவரும், கடைவீதியில் சிற்றுண்டி சாப்பிடுகையில், ஜில்மில் காணாமல் போகிறாள். ஜில்மில் கிடைத்தாளா? சுருதியின் வாழ்க்கை என்ன ஆனது? பர்பியின் கதை என்ன? என்ற பல கேள்விகளுக்கு விடையுடன் படம் முடிவடைகிறது.

## மேற்கோள்கள்
 

பகுப்பு:2012 இந்தித் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் திரைப்பட இயக்குனர்கள் வழிகாட்டிப் பெட்டிகள்
பகுப்பு:இந்திய இந்தித் திரைப்படங்கள்
அனுராக் பாசு

**அனுராக் பாசு** (வங்காளம்: অনুরাগ বসু) என்பவர் இந்தியத் திரைத்துறையைச் சேர்ந்தவர். இவர் எழுத்து, திரைக்கதை, இயக்கம், தயாரிப்பு எனப் பன்முக தளங்களில் இயங்கி வருகிறார். இவர் இந்திய அளவிலும் தேசிய அளவிலும் பல விருதுகளைப் பெற்றுள்ளார்.

## திரைப்படங்கள்
* பர்ஃபி! (2012)

## மேற்கோள்கள்

பகுப்பு:வாழும் மக்கள்
பகுப்பு:இந்தியத் திரைப்பட இயக்குனர்கள்
பகுப்பு:1974 பிறப்புகள்
பகுப்பு:வங்காள மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தியத் திரைப்பட இயக்குனர்கள் வழிகாட்டிப் பெட்டிகள்
பிரபோத சந்திரோதயம்

**பிரபோத சந்திரோதயம்** என்னும் காவியம், பதினேழாம் நூற்றாண்டில் எழுதப்பட்டது. இக்காவியத்தினை, *மாதை திருவேங்கட நாதர்*  என்பவர் இரண்டாயிரம் செய்யுட்களால் எழுதினார். இந்நூல் அத்வைதத்  தத்துவத்தை குறியீட்டுப் பொருளாகக் கொண்டது  ஆகும். திராவிட மொழிகளுக்கும் வடமொழியான சமசுகிருத மொழிக்கும் நெருங்கிய தொடர்பு ஏற்பட்டபோது, மொழிபெயர்ப்பு, தழுவல் ஆகிய மொழிமாற்ற நிகழ்வுகள் நடந்தன. அவற்றுள் இந்நூல் முக்கியமானதாகக் கருதப்படுகிறது. பிரபோதம் என்றாலும் ஞானம் என்றாலும் ஒன்றே ஆகும்.

## கிருஷ்ணமிச்ரரின் பிரபோத சந்திரோதயம்
*கிருஷ்ண மிச்ரர்* என்பவர் சுமார் தொள்ளாயிரம் வருடங்களுக்கு முன் இருந்தவர்.அவர் சித்தாந்தச் சண்டைக்காக நாடகம் எழுதவில்லை. தம் ஸ்வாநுபூதியையே உருவகமாக, *உள்ளுறையல்லாத வெளிப்படைப் பொருள்* (allegorical) ஆக, ஒரு நாடகமாக்கி எழுதினார். அதன்பெயரும் **பிரபோத சந்திரோதயம்** ஆகும்.

### அவரின் நாடகக்கரு
ஞான மார்க்கத்தினால் பெறுகிற அத்வைத அமைதி நிலையைப் பற்றி எழுதினார். ஆனால் கட்சி, பிரதி கட்சி இல்லாமலே எழுதினார். பலவிதமான தத்துவங்களும் அதில் பாத்திரங்களாக வருகின்றன. விவேகன் (அதாவது, ஞானத்தைத் தேடுகிற முயற்சியுடையவன்) தான் கதாநாயகனான 'ராஜா', அவனுக்கு எதிரி 'மகாமோகன்' (அதாவது மாயை). விவேகனுக்குப் பலவிதமான நல்ல குணங்களும் மந்திரிகளாக, சைன்யங்களாக இருக்கின்றன. விஷ்ணு பக்தி, சிரத்தை, கருணை, தர்மம், வைராக்கியம் எல்லாம் இப்படிப்பட்ட கதாபாத்திரங்கள். அஞ்ஞானம், பாபம், அஸத்தியம் முதலிய கெட்ட குண பட்டாளங்கள் மகாமோகனின் பரிவாரமாக வருகின்றன. விவேகன் மகாமோகனை வெற்றி பெற்று, ஞானத்தை அடைந்ததாகக் கதை போகிறது. 'ஞான உதயம்'தான் நாடகத்தின் கருப்பொருளாகும்.

## புற இணைப்புகள்
*பிரபோத சந்திரோதயம்:மெய்ஞான விளக்கம் நூற்குறித்த  பக்கம்.

:**நூற்குறிப்புகள்**
::தலைப்பு:பிரபோத சந்திரோதயம் - மெய்ஞான விளக்கம்
::நூலாசிரியர்: கீழ்மாத்தூர் திருவேங்கடநாதர், வ வேணுகோபாலன்
::பதிப்பகம்:  தஞ்சாவூர் மகாராஜா சரபோஜியின் சரசுவதிமஹால் நூல் நிலையம், 1988
::பக்கங்கள்:902 
::பொருள்:வேதாந்தம்

*கன்னிமார நூலகத்தின் குறிப்புப்பக்கம்(OPAC) 

பகுப்பு:மொழிபெயர்ப்பு நூல்கள்
சீனா சதர்ன் ஏர்லைன்ஸ்

**சீனா சதர்ன் ஏர்லைன்ஸ் நிறுவனம்** (*China Southern Airlines Company Limited*, ) (, , ) சீன மக்கள் குடியரசில் குவாங்டோங் மாகாணத்தின் குவான்சூவைத் தலைமையிடமாகக் கொண்டு இயங்கும் ஓர்  வான்வழிப் போக்குவரத்து நிறுவனம் ஆகும். ஏற்றிச் செல்கின்ற பயணிகளின் அடிப்படையில் இது உலகின் ஆறாவது மிகப் பெரிய வான்போக்குவரத்து நிறுவனமாகவும் ஆசியாவில் மிகப் பெரும் நிறுவனமாகவும் விளங்குகிறது. உள்ளூர் பயணிகள் போக்குவரத்தில் உலகின் நான்காவது நிலையில் உள்ளது. தனது முதன்மை வான்சேவை மையங்களாக விளங்குகின்ற 
குவான்சூ, சோங்கிங் மற்றும் பெய்ஜிங் வானூர்தி நிலையங்களில் இருந்து 422 வானூர்தித் தொகுதியை உடைய சீனா சதர்ன் ஏர்லைன்சு 121 இடங்களுக்கு  சேவை நல்குகிறது.

சீனாவின் குடியியல் வான்வழிப் போக்குவரத்து நிர்வாகத்தை சீரமைத்தபோது இந்த நிறுவனம் 1988, சூலை 1 அன்று உருவானது. அதுமுதல் பல உள்நாட்டு வானூர்தி சேவை நிறுவனங்களை கையகப்படுத்தியும் இணைந்தும் சீனாவின்  மூன்று பெரிய வான்வழிப் போக்குவரத்து நிறுவனங்களில் ஒன்றாக (மற்றவை:ஏர் சீனா, சீனா ஈஸ்டர்ன் ஏர்லைன்ஸ்) விளங்குகிறது.  இது இசுகைடீம் எனப்படும் வான்சேவைக் கூட்டணியில் உள்ளது. இதன் இலச்சினை நீலவண்ண செங்குத்து விமான வால்பகுதியில் சிவப்பு வண்ண  இலவுடன் வடிவமைக்கப்பட்டுள்ளது.

2010இல், சீனா சதர்ன் ஏர்லைன்சு  76.5&nbsp;மில்லியன் உள்ளூர் மற்றும் பன்னாட்டுப் பயணிகளை ஏற்றிச் சென்றுள்ளது. இதே ஆண்டில் நிகர இலாபமாக  CNY5.8&nbsp;பில்லியன் ($883&nbsp;மில்லியன்) ஈட்டியுள்ளது.

## மேற்சான்றுகள்

## வெளி இணைப்புகள்

* சீனா சதர்ன் ஏர்லைன்சின் உலகளாவிய சேவைகளுக்கான வலைத்தளம் 
* சீனா சதர்ன் ஏர்லைன்ஸ்
* சீனா சதர்ன் ஏர்லைன்ஸ் சிங்கியாங் கிளை  

பகுப்பு:விமானசேவை நிறுவனங்கள்
பகுப்பு:சீன நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
வரைவியல்

**வரைவியல்** என்பது நம்பி அகப்பொருள் நூலில் உள்ள மூன்றாம் பிரிவாகும். 

## வரைவியல் பொருள்
வரைவு என்பது திருமணத்தினை குறிக்கும். எனவே திருமணம் மற்றும் அதனைச் சார்ந்த செய்திகளை குறிக்கும் பகுதியாகும்.

## பாடல் எண்ணிக்கை
இப்பகுதியில் 29 நூற்பாக்கள் உள்ளன. 

## கூறப்படும் செய்திகள்
பின்வரும் பல செய்திகளை வரைவியல் உரைக்கிறது:
* வரைவு மலிதல்.
* அறத்தொடு நிற்றல்.
* களவு வெளிப்படும் சூழலில் நிகழும் உடன்போக்கு, கற்பொடு புணர்ந்த கவ்வை, மீட்சி என்னும் மூவகைக் கிளவித் தொகைகள். 
* உடன்போக்கின் வகை, விரிவு. 
* செவிலி புலம்புதல், நற்றாய் புலம்புதல், மருட்சி, கண்டோர் இரங்குதல், செவிலி பின்தேடிச் செல்லுதல் என்னும் கற்புத் தொடர்பான கவ்வையின் வகைகள். 
* மீட்சி என்பதன் வகை, விரிவு. 
* தன்மனை வரைதலின் விரிவு. 
* உடன்போய் வரைந்து மீளுதலின் விரிவு. 
* உடன்போக்கில் இருந்து மீண்டு வரைவதன் விரிவு. 
* உடன்போக்கு இடையீட்டு வகையின் விரிவு. 

## உசாத்துணை

பகுப்பு:தமிழ் இலக்கண நூல்கள்
பகுப்பு:12 ஆம் நூற்றாண்டுத் தமிழ் நூல்கள்
சீனா ஈஸ்டர்ன் ஏர்லைன்ஸ்

**சீனா ஈஸ்டர்ன் ஏர்லைன்ஸ் நிறுவனம் ** (*China Eastern Airlines Corporation Limited*, , பேச்சுவழக்கில்  **东航**) (  ) சீன மக்கள் குடியரசின் சாங்காயில் சாங்காய் ஹோன்ஜியோ பன்னாட்டு வானூர்தி நிலையத்தில் கட்டப்பட்டுள்ள சீனா ஈஸ்டர்ன் ஏர்லைன்சின் கட்டிடத்திலிருந்து இயங்கும் வான்வழிப் போக்குவரத்து நிறுவனம் ஆகும். இது உள்நாட்டு, வட்டார மற்றும் பன்னாட்டு வான்வழிச் சேவைகளை வழங்கி வரும் முதன்மையான சீன நிறுவனமாகும். இதன் முதன்மை முனைய மையங்களாக சாங்காய் புடோங் பன்னாட்டு வானூர்தி நிலையம், சாங்காய் ஹோன்ஜியோ பன்னாட்டு வானூர்தி நிலையங்களும்  இரண்டாம்நிலை முனைய மையங்களாக குன்மிங் சாங்சுயி பன்னாட்டு வானூர்தி நிலையமும் சியான் சியான்யங் பன்னாட்டு வானூர்தி நிலையமும் விளங்குகின்றன. ஏற்றிச் செல்லும் பயணிகள் அடிப்படையில் சீனாவின் இரண்டாவது மிகப்பெரும் வான்சேவையாளராக விளங்கும் இந்நிறுவனம் சந்தை மதிப்பீட்டளவில் உலகின் மூன்றாவது பெரும் வான்சேவை நிறுவனமாக உள்ளது. தனது துணை நிறுவனமான சாங்காய் ஏர்லைன்சுடன் இசுக்கைடீம் கூட்டணியில்  சூன் 21, 2011இல் இணைந்தது.

2010இல் சீனா ஈஸ்டர்ன் ஏர்லைன்சு  64.93 மில்லியன் உள்ளூர் மற்றும் பன்னாட்டு பயணிகளை ஏற்றிச் சென்றது. இதே ஆண்டில் நிகர இலாபமாக   CNY5.3 பில்லியன் ($807 மில்லியன்) ஈட்டியது.

## மேற்சான்றுகள்

## வெளி இணைப்புகள்

* 
* (Worldwide)
*China Eastern Yunnan Airlines  

பகுப்பு:சீன நிறுவனங்கள்
பகுப்பு:விமானசேவை நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
ராஞ்சனா

**அம்பிகாபதி** என்கிற **ராஞ்சனா** (Raanjhanaa) என்பது 2013 ஆம் ஆண்டின் சூன் மாதம் வெளிவந்த இந்தித் திரைப்படம் ஆகும். இத்திரைப்படம் அம்பிகாபதி என்ற பெயரில் தமிழில் மொழிபெயர்த்து வெளியிடப்பட்டது.

இத்திரைப்படத்தை ஆனந்த் ராய் இயக்கினார். இதில் தனுஷ், சோனம் கபூர், அபேய் தியோல் ஆகியோர் முன்னணி வேடங்களில் நடித்தனர். பாடல்களுக்கு ஏ. ஆர். ரகுமான் இசையமைத்தார். தமிழில் வைரமுத்து பாடல் வரிகளையும் ஜான் மகேந்திரன் வசனமும் எழுதியிருந்தனர். இந்தியில் வெளிவந்து ஒரு வாரம் கழித்து 28 சூன் 2013 தமிழில் வெளியிடப்பட்டது.

## கலைஞர்

* தனுஷ் குண்டன் ஷங்கராக
* சோனம் கபூர் சோயா ஹைதராக 
* சுவரா பாஸ்கர் பிந்தியா திரிபாதியாக பிந்திய 
* முகமது சீஷன் அய்யூப் முராரி குப்தாவாக
* அபய் தியோல் ஜஸ்ஜீத் சிங் ஷெர்கில் அல்லது அக்ரம் ஜைடி
* ஷில்பி மார்வாஹா ரஷ்மி ஷெர்கில், ஜஸ்ஜீத்தின் சகோதரி
* சூரஜ் சிங் ஆனந்தாக
* குமுத் மிஸ்ரா இன்சமாம் கலாப்-இ-ஹைதர் அக்கா என. குயாஜி, சோயாவின் தந்தை
* ராகுல் சவுகான் இன்ஸ்பெக்டர் அசோக் திரிபாதி, பிந்தியாவின் தந்தை
* சானியா அங்க்லேசரியா இளம் சோயா ஹைதராக
* அரவிந்த் கவுர் குப்தாஜியாக ஒரு கேமியோ தோற்றத்தில்
* சுஜாதா குமார் முதல்வராக
* விபின் சர்மா குண்டனின் தந்தை சிவ்ராமன் ஷங்கராக ஒரு கேமியோ தோற்றத்தில்
* ஈஸ்வாக் சிங் ஷாஹிதாக
* தேஜ்பால் சிங் இஷார் சிங் ஷெர்கில், ஜாஸ்ஜீத் மற்றும் ரஷ்மியின் தந்தை
* நிஷா ஜிண்டால் ஜே.என்.யு மாணவராக
* மன்வீர் சவுத்ரி ஜே.என்.யு மாணவராக
* மறைந்த ஜின்னி சிங் ஒரு ஜே.என்.யூ ஆர்வலராக

## குறிப்புகள்

## வெளி இணைப்புகள்
*
*
*
*
*

பகுப்பு:2013 இந்தித் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:இந்திய இந்தித் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
ஆலத்தூர், தஞ்சாவூர் மாவட்டம்

: (இதே பெயரில் உள்ள பிற ஊர்களைப் பற்றி அறிய, ஆலத்தூர் என்ற கட்டுரையைப் பார்க்கவும்).

**ஆலத்தூர்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
ஆவிக்கோட்டை

**ஆவிக்கோட்டை** (*Avikkottai*) என்பது தமிழ்நாட்டின் தஞ்சாவூர் மாவட்டம் பட்டுக்கோட்டை வட்டத்தில் அமைந்துள்ள ஒரு கிராமம் ஆகும். பட்டுக்கோட்டை வருவாய்க் கோட்டத்திற்கு உட்பட்டது.

## மக்கள்தொகை
2011 மக்கள் தொகை கணக்கெடுப்பின்படி, ஆவிக்கோட்டையில் 570 ஆண்கள், 630 பெண்கள் என மொத்தம் 1200 பேர் உள்ளனர். ஆவிக்கோட்டையின் பாலின விகிதம் 1105ஆக இருந்தது. எழுத்தறிவு விகிதம் 82.68ஆக இருந்தது.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
மகிழங்கோட்டை

**மகிழங்கோட்டை** என்பது இந்தியாவின் தமிழ்நாடு மாநிலத்தின், தஞ்சாவூர் மாவட்டத்தின் பட்டுக்கோட்டை வட்டத்திற்கு உட்பட்ட ஒரு கிராமமாகும். இது பட்டுக்கோட்டை வருவாய்க் கோட்டத்திற்கு உட்பட்டது. இது மகிழங்கோட்டை ஊராட்சியால் நிருவகிக்கப்படுகிறது.

## அமைவிடம்
மகிழங்கோட்டை ஊரானது பட்டுக்கோட்டையிலிருந்து 12 கிலோமீட்டர் தொலைவிலும், அதிராம்பட்டினத்திலிருந்து 3 கிலோமீட்டர் தொலைவிலும் அமைந்துள்ளது.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.

## பிற தகவல்கள்
சுதந்திரப் போராட்டத் தியாகி திரு. கனகேச தேவர் பிறந்த இடம் என்ற பெருமையும் பெற்றது மகிழங்கோட்டை. தவத்திரு  சிங்காரவேல் சுவாமிகள் வாழ்ந்து மறைந்த விநாயகர் ஆலயம் இங்குள்ளது. அந்த விநாயகர் கோயிலுக்கு 2003ம் ஆண்டு கும்பாபிஷேகம் காணப்பெற்றது.

பெரும்பாலும் விவசாயிகள் வாழும் இவ்வூர், அருகாமை கிராமங்களுக்கு குடிநீர் வழங்குவதில் பெருமை பெற்றது.

## மேற்கோள்கள்


பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:பட்டுக்கோட்டை வட்டத்திலுள்ள ஊர்கள்
ஒட்டங்காடு

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.

## குக்கிராமங்கள்
#தெற்கு ஒட்டங்காடு
#நல்லமான்புஞ்சை
#நவக்கொல்லைகாடு
#மதன்பட்டவூர்
#ஊமச்சிபுஞ்சை
#கோரவயல்காடு
#ஒட்டங்காடு
#நடுமனைக்காடு
#மேல ஒட்டங்காடு
ஆகிய கிராமங்களை உள்ளடக்கிய ஊராட்சி கிராமமாகும். இது காவிரி ஆற்றின் கல்லணை கால்வாய் கோட்டம் பிரிவுகளின் டெல்டா பகுதி ஆகும். மேலும் காவிரி ஆற்றின் பிரிவுகளில் ஒன்றான அக்ணி ஆறும் பாய்கின்றது.நெல், தென்னை முதன்மைப் பயிராகும். அருள்மிகு  முத்துமாரியம்மன் கோவில் இங்கு பிரசித்தி பெற்ற ஆலயம் ஆகும். மேலும், அருள்மிகு  அய்யனார் கோவில், அருள்மிகு ஸ்ரீ  காமாட்சி அம்மன் ஆலயம், அருள்மிகு  சுப்பிரமணிய சுவாமி திருக்கோயில், அருள்மிகு ஐயப்பன் கோவில், அருள்மிகு கற்பக விநாயகர் கோவில், அருள்மிகு பிடாரி அம்மன் கோவில் போன்ற ஆலயங்கள் உள்ளன.
## போக்குவரத்து

இரயில் மற்றும் பேருந்து மூலம் இங்கு சென்றடையும் வகையில் உள்ளது. கிராமத்தின் மையப்பகுதியில் இரயில் நிலையம் உள்ளது. பட்டுக்கோட்டையில் இருந்து  பேராவூரணி செல்லும் இரயில் மற்றும் பேருந்து இந்தக் கிராமத்தின் வழியாக செல்கிறது. இந்தக் கிராமத்தின் 10 கி.மீ. தொலைவில் கடல் மற்றும் சுற்றுலா தலமான மனோரா அமைந்துள்ளது. அருகில் உள்ள கிராம மக்களின் தேவைகளையும் இவ்வூர் பூர்த்தி செய்கிறது.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்
2.http://perainew.blogspot.com/2017/04/blog-post_29.html?m=1

பகுப்பு:தஞ்சாவூர் மாவட்டத்திலுள்ள கிராமங்கள்
அலிவலம்

**அலிவலம்** என்பது திருவாரூர் மாவட்டம் , தமிழ்நாடு மாநிலம், இந்தியாவில் உள்ள கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது.  இவ்வூரின் அமைவிடம் 10°45'05.4"N 79°39'38.8"E ஆகும். 2001 ம் ஆண்டின் மக்கள் தொகைக் கணக்கெடுப்பின் படி  4150  மக்கள்  வசிக்கின்றனர்.  இதில் 2072 ஆண்களும்  2078 பெண்களும் அடங்குவர்.  இதன் மொத்த புவிப்பரப்பு 268.38 ஹெக்டா் ஆகும். இங்கு அரசு 2 தொடக்கப்பள்ளிகளும், 1 நடுநிலைப்பள்ளியும், உள்ளன. 

## மேற்கோள்

பகுப்பு:திருவாரூர் மாவட்டத்திலுள்ள கிராமங்கள்
ஈச்சங்கோட்டை

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.மேலும் இக்கிராமம் ஒரத்தநாடு ஊராட்சி ஒன்றியத்தில் அமைந்துள்ளது.

## அரசியல்
ஈச்சங்கோட்டை பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
## கல்வி நிலையங்கள்
* டாக்டர் ம.சா. சுவாமிநாதன் வேளாண் கல்லூரி மற்றும் ஆராய்ச்சி நிலையம்
* அரசு மேனிலைப் பள்ளி
* அரசு தொடக்கப் பள்ளி

## கோவில்
* அருங்குல நாயகி அம்மன் கோவில்

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
தென்னமநாடு

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.

## பெயர்க்காரணம்
தென்னவன் நாடு என்ற பெயர் திரிந்து தென்னமநாடு என்றாகியது.

## தொழில்
இங்கு வாழும் மக்களின் முதன்மைத் தொழிலாக விவசாயம் விளங்குகிறது. நிலக்கடலை, தென்னை, மா ஆகியன அதிகம் விளையும் பயிர்கள். நீர்ப்பாசனத்திற்கு கல்யாண ஓடை ஆற்று நீரைப் பயன்படுத்துவர்.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்

பகுப்பு:தஞ்சாவூர் மாவட்டத்திலுள்ள கிராமங்கள்
தென்னவன் நாடு

**தென்னவன் நாடு** என்பது ஒரு நிலப்பரிவைக் குறிக்கும்.

## நிலப்பிரிவுகள்
# தென்னமநாடு - தென்னவன் நாடு என்பது மருவி தென்னம நாடு என ஆனது. இது ஒரு ஊர்.
# தென்னவன் நாடு - சங்ககாலப் பாண்டியர்கள் நாட்டை பொதுவாக தென்னவன் நாடு என அழைப்பர்.